**Tájékoztatás a Tatabányai Tankerületi Központ fenntartásában működő 2021/2022-es tanévre történő általános iskolai beiratkozás rendjéről**

|  |
| --- |
| **A nemzeti köznevelésről szóló 2011. évi CXC. törvény 50. § (7) bekezdése alapján az általános iskola első évfolyamára a tanköteles tanulókat:****2021. április 15-16-án kell beíratni.**A 2021/2022-es tanítási évre történő általános iskolai beiratkozások szervezését – **figyelemmel a veszélyhelyzeti intézkedésekre** – az emberi erőforrások miniszterének 19/2021. (III. 10.) számú határozata az alábbiak szerint **szabályozza:**1. Az **általános iskola – a járványügyi szempontok figyelembevételével – beosztást készít** a 2021/2022. tanévre történő beiratozás időpontjára vonatkozóan. A beosztásról az iskolák honlapjukon keresztül nyújtanak előzetesen tájékoztatást.
2. Az általános iskolába a 2021/2022. tanévre elektronikusan is be lehet iratkozni a <https://eugyintezes.e-kreta.hu/kezdolap> oldalon.

Ebben az esetben a beiratkozáshoz szükséges iratok bemutatására a tanítási év első napján kerül sor.A körzetes iskolák utca szerinti körzetei a <https://kk.gov.hu/kozerdeku-adatok-tatab> linken érhetőek el. A felvételről első fokon az iskola igazgatója dönt. A nemzeti köznevelésről szóló 2011. évi CXC törvény 37. § (2) bekezdése alapján a*z iskola döntése ellen a tanuló, a szülő - a közléstől, ennek hiányában a tudomására jutásától számított tizenöt napon belül - a gyermek, tanuló érdekében eljárást indíthat.*A felülbírálati kérelmet a Tatabányai Tankerületi Központ igazgatója részére kell címezni (2800 Tatabánya, Győri út. 29., Tatabányai Tankerületi Központ, Vereckei Judit) és az elutasító határozatot kiadó intézmény igazgatójához kell benyújtani. A Tatabányai Tankerületi Központ igazgatója hivatott a felülbírálati kérelmet elbírálni. A tankötelezettség külföldön történő teljesítését az Oktatási Hivatalnak és a körzetes általános iskola vezetőjének kell jelezni. **Vereckei Judit** tankerületi igazgató |